Umar Adhamzoda. Umar Adhamzoda (; 1998-yil 4-aprel, Toshkent) — oʻzbek professional futbolchisi, Toshkentning „Paxtakor“ jamoasida oʻynaydi. Koʻp qirrali futbolchi, u quyidagi pozitsiyalarda harakat qilishi mumkin: markaziy himoyachi, oʻng qanot himoyachisi va qanot vingeri. Futbolchilik faoliyati. Yoshlik faoliyati. Umar Adhamzodaning birinchi sport murabbiyi Abdusattor Rahimov. Toshkent futboli tarbiyalanuvchisi faoliyatini dastlabki qismini „Paxtakor“ va „Lokomotiv“ klubi yoshlar jamoasi tarkibida va Lokomotiv BFK jamoalarida oʻtkazgan. Professional faoliyati. 2020-yilgi mavsumda „Neftchi“ klubi „Istiqlol“ jamoasi aʼzosi Adhamzodani oʻz tarkibiga jalb qiladi. Dastlabki mavsumlarda Fargʻonaliklar tarkibida Oʻzbekiston Pro ligasida harkat qilib jamoaning Oʻzbekiston Superligasiga qaytishida munosib hissa qoʻshdi. 2023-yilgi mavsumda faoliyatida eng sermahsul mavsumni oʻtkazdi. Oʻzbekiston Superligasi va Oʻzbekiston Kubogi oʻyinlarida 27 ta oʻyinda 5 ta gol muallifiga aylandi. 2023-yil 21-dekabrda „Neftchi“ klubi Umar Adhamzodani „Paxtakor“ klubiga transfer qilingani eʼlon qildi.